b'\n_START_ARTICLE_\nZvezna de\xc5\xbeela Avstrije\n_START_PARAGRAPH_\nAvstrija je sestavljena iz devetih zveznih de\xc5\xbeel. V nem\xc5\xa1\xc4\x8dini se imenujejo Land (mn. L\xc3\xa4nder) oziroma Bundesland (mn. Bundesl\xc3\xa4nder). Vsaka od avstrijskih zveznih de\xc5\xbeel ima svoj de\xc5\xbeelni parlament Landtag, zakonodajo. Na \xc4\x8delu vsake de\xc5\xbeele je de\xc5\xbeelni glavar (Landeshauptmann), ki ga de\xc5\xbeelni parlament izvoli vsakih 5 let (z izjemo Gornje Avstrije, kjer imajo \xc5\xa1estletni mandat)._NEWLINE_Zakonodajna mo\xc4\x8d posamezne de\xc5\xbeele je bolj ali manj le teoreti\xc4\x8dna, pove\xc4\x8dini je urejena na ravni celotne republike. V pristojnosti posameznih de\xc5\xbeel so zlasti podro\xc4\x8dja, kot so varovanje okolja in pomembnej\xc5\xa1ih zgradb, ribolov in lov in podobno. Pomembnej\xc5\xa1e veje zakonodaje (civilna, kazenska zakonodaja, izobra\xc5\xbeevanje, telekomunikacije, zdravstvo ...) so urejene na zvezni ravni. Avstrijske zvezne de\xc5\xbeele so uradno in prakti\xc4\x8dno bistveno manj suverene od nem\xc5\xa1kih zveznih de\xc5\xbeel.'